Document ID: /roh_data/filtered/swiss_laws_in_ROH.jsonl.gz/163

470.010

Ordinaziun davart la promoziun dal sport e dal moviment (ordinaziun da promoziun dal sport)

dals 07-07-2015 (versiun dals 01-09-2024)

sa basond sin l'art. 45 da la constituziun chantunala1)

relaschada da la regenza ils 7 da fanadur 2015

1. Disposiziuns generalas

Cumpetenza

Art.  1 1 Il   departament   d'educaziun,   cultura   e   protecziun   da   l'ambient   (departament)

procura per l'execuziun da la lescha da promoziun dal sport ed exequescha tut las cumpetenzas che n'èn betg vegnidas transferidas ad in'autra autoritad u ad in'autra unitad administrativa. Il post da servetsch chantunal è l'uffizi per la scola populara ed il sport (uffizi).

2 Per   la   promoziun   dal   moviment   en   il   sectur   da   la   promoziun   da   la   sanadad   è cumpetent il departament da giustia, segirezza e sanadad.

Princips da promoziun

Art.  2 1 Il chantun promova cunzunt purschidas da sport e da moviment che n'han nagina finamira da rendita e che vegnan messas a disposiziun da federaziuns, d'uniuns e d'instituziuns.

2 El   promova   purschidas   da   sport   e   da   moviment   ch'èn   independentas   d'uniuns, sch'ellas han in grond effect general, sco er purschidas per uffants, per giuvenils e per persunas cun impediments.

3 Ina paisa speziala vegn messa sin la regularitad da las activitads sportivas sco er sin l'atgna iniziativa.

1) DG 110.100 * tabellas da las modificaziuns a la fin dal relasch

1

470.010

2. Concept per promover il sport

Elavuraziun

Art.  3 1 Il concept per promover il sport vegn elavurà en moda interdepartamentala. Tar l'elavuraziun vegnan integradas las organisaziuns grischunas da sport.

Cuntegn

Art.  4 1 Il concept per promover il sport furma la basa per decisiuns futuras da la politica da sport e duai en spezial:

a)

b)

mussar la situaziun actuala en ils differents secturs da la promoziun dal sport;

definir   puncts   centrals   concrets   per   la   promoziun   dal   sport   e   preschentar mesiras per realisar quests puncts centrals;

resguardar   ils   secturs   collavuraziun   tranter   il   chantun,   las   vischnancas   e persunas privatas, programs e projects per promover il sport ed il moviment, implants da sport, sport da massa, sport da prestaziun sco er occurrenzas da sport;

integrar la realisaziun da la legislaziun da sport  da la  confederaziun e ses concepts.

c)

d)

Examinaziun

Art.  5 1 Il   concept   vegn   examinà   periodicamain   da   la   regenza   ed   adattà,   sche   quai   è necessari.

3. Giuventetgna e sport (G+S)

Cumpetenza

Art.  6 1 La direcziun, l'organisaziun, la realisaziun e la promoziun da G+S vegnan surdadas a l'uffizi tenor las prescripziuns da la confederaziun.

Realisaziun

Art.  7 1 Il chantun organisescha curs da furmaziun dal cader e po realisar atgnas purschidas en il rom da G+S. La realisaziun po vegnir surdada ad organisaziuns chantunalas da sport.

2 Organisaziuns da sport che realiseschan purschidas en il rom da G+S èn obligadas d'observar las prescripziuns ed ils mussavias da l'uffizi federal da sport (UFSPO) e da l'uffizi.

Contribuziuns e material d'emprest

Art.  8 1 Supplementarmain a las contribuziuns federalas po il chantun pajar contribuziuns da promoziun chantunalas e conceder contribuziuns a purschidas da G+S.

2

470.010

2 El po cumprar e metter a disposiziun material d'emprest, nun che la confederaziun fetschia quai.

4. Finanziaziun speziala "sport"

Basa

Art.  9 1 Per registrar e per utilisar ils meds finanzials da la part chantunala al gudogn net da la   SWISSLOS   ch'èn   destinads   per   la   promoziun   dal   sport   vegn   manada   ina finanziaziun speziala "sport" en il senn da la lescha da finanzas.

2 L'effectiv da la facultad vegn tschainsì per las cundiziuns che ston vegnir fixadas annualmain dal departament da finanzas e vischnancas.

Cumpetenza d'expensas

Art.  10 1 Davart il pajament da contribuziuns fin a 100 000 francs decida il departament. * 2 Davart   il   pajament   da   las   contribuziuns   pauschalas   annualas   sco   er   da contribuziuns da passa 100 000 francs decida la Regenza. *

Diever dals meds finanzials, secturs da promoziun

Art.  11 1 Ils   meds   finanzials   da   la   finanziaziun   speziala   "sport"   vegnan   duvrads   per promover activitads da sport e per stgaffir bunas premissas per activitads da sport che han ina relaziun cun il chantun Grischun.

Persunas cun dretg da survegnir contribuziuns

Art.  12 1 Contribuziuns pon vegnir pajadas a:

a)

organisaziuns da sport e lur uniuns cun sedia en il chantun Grischun, da las qualas las federaziuns naziunalas èn commembras da la federaziun da tetg dal sport svizzer ubain da las qualas la disciplina vala sco disciplina da sport G+S;

persunas singulas cun domicil en il chantun Grischun;

organisaziuns da dretg privat che han in connex cun il sport u cun il manaschi da sport en il chantun Grischun;

vischnancas dal chantun Grischun.

b)

c)

d)

Contribuziuns pauschalas

Art.  13 1 Contribuziuns pauschalas tenor l'artitgel 6 litera a da la lescha da promoziun dal sport2) pon survegnir las suandantas organisaziuns da sport:

a)

b)

federaziuns chantunalas da sport;

uniuns da sport, nun ch'i dettia ina federaziun chantunala da sport per questa disciplina.

2) DG 470.000

3

470.010

2 Per   federaziun   naziunala   po   survegnir   mo   in'organisaziun   chantunala   ina contribuziun pauschala.

Pretensiuns, cundiziuns, limitaziun temporala

Art.  14 1 Las   contribuziuns   pon   vegnir   colliadas   a   l'adempliment   da   cundiziuns   e   fatgas dependentas da l'observaziun da cundiziuns e da termins.

2 Sch'i manca in termin expressiv, vala ina garanzia maximalmain per 3 onns.

3 Il pajament da contribuziuns regularas annualas è exclus.

4 Ils projects che duran plirs onns valan sco unics, sch'els han ina tematica unifitgada ed in cler termin. La contribuziun totala vegn fixada ordavant.

Refusar e pretender enavos contribuziuns

Art.  15 1 I na dat nagin dretg da survegnir contribuziuns.

2 Contribuziuns pon vegnir refusadas da l'instanza ch'è cumpetenta per la concessiun u pon vegnir pretendidas enavos, sche:

a)

la   contribuziun   è   vegnida   obtegnida   cun   agid   d'indicaziuns   fallidas   u   che mainan en errur, ch'èn vegnidas fatgas en la dumonda da contribuziun;

la petenta u il petent n'ademplescha betg cundiziuns u pretensiuns;

la   contribuziun   n'è   betg   vegnida   duvrada   per   activitads   en   il   rom   da   la dumonda fatga.

b)

c)

3 Las   contribuziuns   pauschalas   annualas   pon   vegnir   pretendidas   enavos proporziunalmain, sche l'instituziun responsabla sa schlia en il decurs da l'onn.

Consultaziun da spezialistas e spezialists

Art.  16 1 Il departament po incumbensar spezialistas e spezialists da liquidar incumbensas specificas. L'indemnisaziun vegn fatga a quint da la finanziaziun speziala "sport".

5. Purschidas per uffants da la vegliadetgna prescolara

Art.  17 Sport per uffants da la vegliadetgna prescolara 1 Il chantun promova l'activitad sportiva d'uffants da la vegliadetgna prescolara.

2 El   po   prestar   contribuziuns   a   las   purschidas   correspundentas,   nun   che   quellas vegnian purschidas da G+S.

4

470.010

6. Sport da scola voluntar

Definiziun

Art.  18 1 Sco   sport   da   scola   voluntar   valan   purschidas   sco   curs   e   champs   che   vegnan organisadas da las instituziuns ch'èn responsablas per la scola ordaifer l'instrucziun obligatorica da scola e che servan ad approfundar u a cumplettar l'instrucziun da sport ordinaria.

2 Il sport da scola voluntar metta il pais sin ina promoziun polisportiva.

3 El promova l'effect integrativ dal sport.

Responsabladad

Art.  19 1 Il sport da scola voluntar vegn organisà sut la responsabladad da las instituziuns ch'èn responsablas per la scola. Il chantun po realisar atgnas purschidas en il rom dal sport da scola voluntar.

Contribuziuns

1050 francs per almain 15 lecziuns dadas a 45 minutas durada dal trenament;

1350 francs per almain 15 lecziuns dadas a 90 minutas durada dal trenament.

Art.  20 1 Ad   instituziuns   responsablas   per   la   scola   che   porschan   curs   da   sport   da   scola voluntar cumplettescha il chantun la contribuziun G+S federala fin ad in import total per curs e per semester da maximalmain:

a)

b)

2 A   champs   dal   sport   da   scola   voluntar   paja   il   chantun   ina   contribuziun supplementara   tar   l'indemnisaziun   G+S   da   maximalmain   100   francs   per   di   da champ.

3 Contribuziuns pon vegnir reducidas u refusadas da l'instanza cumpetenta, sche la medema purschida vegn gia sustegnida dal chantun sin basa d'ina autra lescha.

7. Sport da prestaziun

Centers da prestaziun

Art.  21 1 Il chantun promova il sport da prestaziun, spezialmain cun contribuziuns a centers da prestaziun naziunals u regiunals en il chantun Grischun.

7a. Raits localas da moviment e da sport *

Purtadras ed intent

Art.  21a * 1 Ina   rait   locala   da   moviment   e   da   sport   vegn   purtada   d'ina   vischnanca,   d'ina cooperaziun da vischnancas u d'ina regiun.

5

470.010

2 Raits localas da moviment e da sport servan en emprima lingia a:

colliar e coordinar tut ils acturs da sport entaifer la purtadra;

a)

crear bunas cundiziuns generalas per il moviment e per il sport;

b)

promover il moviment ed il sport per tut la populaziun.

c)

Premissas per survegnir contribuziuns

Art.  21b * 1 En l'intschess da la purtadra abitan almain 750 abitantas ed abitants. Decisiva per la calculaziun è la statistica actuala da la populaziun da l'Uffizi federal da statistica il mument che la cunvegna da prestaziun vegn suttascritta.

2 La purtadra concluda d'installar u da sviluppar vinavant in post per la coordinaziun dal sport cun stgaffir ina plazza d'almain 10 pertschient.

3 Igl   è   avant   maun   ina   cunvegna   da   prestaziun   suttascritta   da   la   purtadra   e   dal departament inclusiv la copia dal contract da lavur.

4 L'installaziun respectivamain l'ulteriur svilup da la rait locala da moviment e da sport na serva ni per ademplir obligaziuns da dretg public ni per ademplir intents principalmain turistics u commerzials.

Autezza e durada da la contribuziun, imputabladad

Art.  21c * 1 A partir dal cumenzament da l'engaschament da la coordinatura u dal coordinatur da sport paja il chantun contribuziuns en furma d'ina pauschala da maximalmain 13 000 francs per onn per mintgamai 10 pertschient d'ina plazza e per ina durada da maximalmain   10   onns   per   installar   e   per   sviluppar   vinavant   raits   localas   da moviment e da sport. L'autezza da la pauschala dependa da la summa effectiva dal salari   annual   brut   (arrundà   sin   1000   francs)   e   vegn   fixada   en   la   cunvegna   da prestaziun.

2 Imputabels per las contribuziuns èn:

a)

maximalmain   10   pertschient   d'ina   plazza   per   1000   abitantas   ed   abitants (dumber d'abitantas e d'abitants arrundà sin 500);

maximalmain 50 pertschient dal grad d'occupaziun che vegn impundì per la coordinaziun dal sport tenor l'artitgel 21a alinea 2.

b)

3 Betg imputabels n'èn pertschients da plazzas da la coordinatura u dal coordinatur da sport tenor l'artitgel 21b alinea 4.

8. Premis

Premiadas e premiads

Art.  22 1 Il premi da sport grischun sco er ulteriurs premis pon vegnir surdads a persunas singulas,   a   squadras   u   ad   organisaziuns,   sch'ellas   han   mussà   prestaziuns extraordinarias   en   il   sectur   da   sport   e   sch'ellas   han   ina   relaziun   speziala   cun   il chantun Grischun.

6

470.010

Art.  23

Premi da sport grischun sco er ulteriurs premis 1. summa dal premi

1 Il premi da sport grischun è dotà cun 10 000 francs. La dotaziun dals ulteriurs premis vegn fixada da la regenza sin recumandaziun da la cumissiun per promover il sport.

2. procedura da selecziun

Art.  24 1 Las persunas che duain survegnir il premi vegnan tschernidas d'ina giuria che vegn nominada dal departament. A questa tscherna cooperescha commensuradamain la populaziun.   En   quella   giuria   èn   represchentadas   adequatamain   las   federaziuns grischunas da sport ed il chantun Grischun.

3. festa da premiaziun

Art.  25 1 L'organisaziun   e   la   realisaziun   da   la   festa   da   premiaziun   vegn   fatga   en collavuraziun   tranter   il   departament   e   las   federaziuns   grischunas   da   sport.   Il departament   po   incumbensar   terzas   persunas   e   conceder   contribuziuns   per l'organisaziun.

Premis per federaziuns da sport

Art.  26 1 Contribuziuns a premis per federaziuns da sport po il departament conceder da tut temp sin dumonda.

9. Prevenziun

Prevenziun

Art.  27 1 Prestond   ina   prevenziun   cumbatta   il   chantun   cunter   ils   fenomens   secundars negativs   dal   sport.   En   spezial   realisescha   el   ils   programs   da   prevenziun   da   la confederaziun e da la federaziun da tetg dal sport svizzer.

10. Cumissiun per promover il sport

Cumposiziun

Art.  28 1 La cumissiun per promover il sport consista da 7 commembras e commembers che vegnan   tschernids   da   la   regenza   e   che   represchentan   en   moda   adequata   las disciplinas dal sport da stad e dal sport d'enviern. La direcziun da l'uffizi fa part cun vusch consultativa.

7

470.010

Incumbensas

Art.  29 1 La cumissiun per promover il sport:

a)

b)

cusseglia il departament e la regenza en dumondas da la promoziun dal sport, cunzunt er tar l'elavuraziun e tar la controlla dal concept per promover il sport;

examinescha dumondas da contribuziun da passa 25 000 francs che vegnan pajadas or da la finanziaziun speziala "sport" e fa in'expertisa per mauns da la regenza u dal departament.

Indemnisaziun

Art.  30 1 Las commembras ed ils commembers da la cumissiun per promover il sport valan sco collavuraturas e collavuraturs en uffizi accessoric e vegnan indemnisads or dals meds da la finanziaziun speziala "sport" tenor l'artitgel 70 alinea 1 classa 4 da la lescha   dal   persunal3).   Plinavant   vala   l'ordinaziun   davart   las   collavuraturas   ed   ils collavuraturs en uffizi accessoric dal chantun Grischun4).

11. Disposiziuns finalas

Art.  31

Execuziun 1. departament

1 Il departament po relaschar directivas, en spezial:

a)

b)

c)

concernent il pajament da contribuziuns or da la finanziaziun speziala "sport";

concernent ils criteris per fixar las contribuziuns;

concernent la promoziun da la cumpatibilitad dal sport e da la scolaziun.

2. uffizi

Art.  32 1 Il departament po relaschar directivas, en spezial:

a)

concernent   detagls   davart   l'inoltraziun   ed   il   tractament   da   dumondas   da contribuziun;

concernent il sport per uffants da la vegliadetgna prescolara;

concernent las contribuziuns al sport da scola voluntar.

b)

c)

3) DG 170.400 4) DG 170.420

8

470.010

Tabella da las modificaziuns - tenor conclus

Conclus 07-07-2015 07-06-2022 07-06-2022 07-06-2022 07-06-2022 20-08-2024 20-08-2024

Entrada en vigur 01-08-2015 01-07-2022 01-07-2022 01-07-2022 01-07-2022 01-09-2024 01-09-2024

Element relasch Titel 7a.

Art. 21a Art. 21b Art. 21c Art. 10 al. 1 Art. 10 al. 2

Modificaziun emprima versiun integraziun integraziun integraziun integraziun midada midada

Publicaziun en la CUL 2015-031 2022-024 2022-024 2022-024 2022-024 2024-023 2024-023

9

470.010

Tabella da las modificaziuns - tenor element

Element relasch Art. 10 al. 1 Art. 10 al. 2 Titel 7a.

Art. 21a Art. 21b Art. 21c

Conclus 07-07-2015 20-08-2024 20-08-2024 07-06-2022 07-06-2022 07-06-2022 07-06-2022

Entrada en vigur 01-08-2015 01-09-2024 01-09-2024 01-07-2022 01-07-2022 01-07-2022 01-07-2022

Modificaziun emprima versiun midada midada integraziun integraziun integraziun integraziun

Publicaziun en la CUL 2015-031 2024-023 2024-023 2022-024 2022-024 2022-024 2022-024

10